વિશેષમાં આ અંગે સેન્ટ્રલ ઝોન કચેરીના સિટી એન્જિનિયર મહેન્દ્રસિંહ કામલિયાનો સંપર્ક સાધતાં તેમણે ‘આજકાલ’ સાથેની વાતચીતમાં જણાવ્યું હતું કે, હવેલીનું ડિમોલિશન કરવામાં આવ્યું નથી પરંતુ હવેલીની ઈમારત 100 વર્ષ જૂની હોય તેનો અમુક ભયગ્રસ્ત હિસ્સો દૂર કરવામાં આવ્યો હતો. દરમિયાન ઈજનેર ગોપાલ સુતરીયાનો સંપર્ક કરતાં તેમણે જણાવ્યું હતું કે બિલ્ડિંગ ભયગ્રસ્ત હોય તેમજ અવારનવાર બિલ્ડિંગમાંથી પોપડા નીચે પડતાં હોય વાહન પાર્કિંગ કરતાં લોકો વિગેરેમાં ભયની લાગણી પ્રસરી જતી હતી. આજુબાજુના રહીશો તરફથી પણ જૂની ઈમારતનો ભયગ્રસ્ત હિસ્સો દૂર કરવા ફરિયાદ અરજી મળી હતી જેના અનુસંધાને નિયમાનુસાર તમામ નોટિસોની બજવણી કરવામાં આવી હતી અને સ્વૈિચ્છક રીતે ભયગ્રસ્ત હિસ્સો દૂર કરવા જણાવાયું હતું પરંતુ હવેલી તરફથી કોઈ કાર્યવાહી નહી થતાં અંતે તંત્ર દ્વારા આ કાર્યવાહી કરવામાં આવી હતી. ઉલ્લેખનીય છે કે રાજાશાહી વખતની અંદાજે 100 વર્ષ જૂની આ હવેલીનું બિલ્ડિંગ હાલમાં જર્જરિત થઈ ગયું છે.